Atauri

Atauri Arabako ekialdean dagoen herria da, Mendialdeako eskualdean eta Arraia-Maeztuko udalerriaren barruan kokaturik.

1958an udalerri independentea izateari utzi zion arte, Arraia udalerriaren barruan egon zen.

 Historia 
Burdin aroko herri harresitu bat topatu da Alto del Failen; Cueva de los Moros leize-zuloan, berriz Burdin Aroko hilobiak aurkitu zituzten Armando Llanosek eta Jose Antonio Agorretak.

Herriaren izena, 1025ko Donemiliagako goldean dokumentatu da: Atahuri aldaerarekin. Dokumentu horretan Athauri bi aipatzen dira: Atahuri de Suso eta Atahuri de Iuso, hau da Athauri Goikoa eta Athauri Behekoa. Donemiliagako goldearen edizio digitalaren kartografia egin zutenek, Lehenengo Athauri Goikoa hori gaurko Atauriko herrigunean kokatu zuten, ―maparen etiketa Atauriko beheko auzoan ezarri zuten― eta bigarrena, Athauri Behekoa hori gaur egun Atauri Erroaldea deitzen den tokian. (Ikus, Atauri Erroaldea mapan.) Herri hustu bat proposatzen zuten mapagileek, beraz, zeren haiek markaturiko tokian ez dago gaur egun ez etxerik ez hustutako herri baten hondakinik. Baina, Atauri herria ezagututa, badirudi hipotesi ekonomikoagoa dela pentsatzea duela mila urte, Donemiliagako goldea idatzi zenean,  gaur egun bezala, Atauri bi auzotan zegoela banatuta, biak elkarren ondoan. Bata, gaur egun bezala, bestea baino metro batzuk gorago, maldan gora, Athauri de Suso, eta bestea, Athauri de Iuso, gaur egun bezala, beherago.

Izkiko parke naturalaren eremuan, Korres izeneko dermioan, Lucia meategia dago. Bertatik asfaltu naturala ateratzen zen, eta 1872tik 1920 hamarkadara arte izan zen. 2018an ondare industrial bezala berreskuratzeko lanak hasi ziren, eta 2023tik bisitagarria da.

 Demografia 

 Garraioa 
Araba Bus sareko lineak zerbitzua ematen dio herri honi:

250px|thumb|Bakardadearen baseliza.

 Ondasun nabarmenak 
 Bakardadearen baseliza erromanikoa.
 Andre Mariaren eliza
 Gurutze Santua

 Irudiak 

 Bibliografia 
 Alava, pueblo a pueblo. Jose Luis Sáenz de Ugarte (1983). Caja Provincial de Álava - Arabako Kutxa

 Ikus, gainera 
 Arabako Mendialdeko kuadrilla
 Anglo-Vasco-Navarro trenbidea

 Erreferentziak 

 Kanpo estekak 
  Atauriz Arraia-Maeztuko udal webgunean
 Bakardadearen baseliza - bisita birtuala

Kategoria:Arraia-Maeztuko herriak
Kategoria:Arabako herriak
Kategoria:Donemiliagako goldean aipatuak